|  |  |  |
| --- | --- | --- |
|  | |  |
| Notat | |  |
| Emne | Møte i IEA PVPS Executive Committee 14.-15. april 2018 | |
| Til | Rune Volla | |
| Kopi | Ane Torvanger Brunvoll, Trygve Utheim Riis | |
| Fra | Trond Inge Westgaard | |
| Saksbehandler | Klikk her for å skrive inn tekst. | |
| Vår referanse | Klikk her for å skrive inn tekst. | |
| Dato | 02.05.2018 | |

# Deltagelse og organisering

På møtet deltok ledelse og sekretariat for IEA PVPS, nasjonale representanter og "operating agents" (OA'er) for pågående "tasks" (arbeidsgrupper). Møtet var organisert slik at Stefan Nowak som leder PVPS, tok opp administrative saker og OA'ene gikk gjennom status for sine arbeidsgrupper.

# Saker

## Management board updates (Stefan Nowak)

IEA REWP og IEA CERT har godkjent en forlengelse av PVPS med 5 år frem til 28. februar 2023.

Marokko er blitt nytt medlem av IEA PVPS.

Et større antall rapporter er ferdigstilt i forbindelse med avslutningen av forrige 5-årsperiode. Disse er nå tilgjengelige på IEA PVPS' hjemmesider.

## Elections and management (Stefan Nowak)

Styret for IEA PVPS ble gjenvalgt, med den endringen at Tobias Walla (Sverige) blir ny vice-chair.

## Task 17 PV for Transport (Toshio Hirota)

Denne nye arbeidsgruppen som ble initiert i Japan, er nå aktivt i gang. I tillegg til Japan, ser det ut til at Frankrike, Nederland og Tyskland vil delta aktivt.

## Task 16 Solar resource (Jan Remund)

De har arbeidet med ISO-standard for radiometre, med sammenhengen mellom modeller for solressurser og bankability, og med prognosemetoder. Ifølge OA er usikkerheten i solprognoser fortsatt den største usikkerhetskilden for lønnsomheten av investeringer i PV-anlegg.

*Min kommentar: Det er en viktig forskjell mellom usikkerhet i en prognose for langtidsgjennomsnittet og den naturlige variasjonen ("usikkerheten") i forhold til en korrekt prognose, der denne siste "usikkerheten" er uunngåelig. "Dårlige" eller "gode" år de første årene etter at et anlegg er satt i drift har store konsekvenser for lønnsomheten.*

Italia og Sverige har meldt seg som aktive bidragsytere, mens Tyskland og Kanada har trukket seg ut pga. manglende finansiering. Professor Tobias Boström, UiT, har registrert seg som deltager i denne gruppen, men har ifølge OA ikke bidratt så langt.

## Task 15 BIPV (Michiel Ritzen)

Gruppen har publisert rapporter om case studies for BIPV (inkludert en norsk installasjon). De beste prosjektene fra et kommersielt perspektiv er de som har basert seg på standardmoduler (standardstørrelser, men eventuelt tilpasset ellers) som bygningselementer. Det er også arbeidet med standarder og med LCA for BIPV.

Gruppen er finansiert frem til midten av 2019, og en videreføring avhenger av i hvilken grad hovedbidragsyterne får ny finansiering på plass.

SINTEF ved Tore Kolås er den mest aktive norske deltageren i denne task'en, og andre norske miljøer deltar også.

## Task 14 Grid integration (Christoph Mayr)

Gerd Hülscher overtar som OA etter Christoph Mayr.

En rapport om hvordan "Smart power converters" vil virke i et "Smart grid" vil bli ferdig i juni 2018.

Det er også studert hvordan PV vil fungere i elektrisitetssystemer som er dominert av fornybare energikilder. Hovedfokuset har vært å se på hvordan elektrisitetsnett med lav inertia i generatorene kan styres på andre måter. Dette gjøres delvis i samarbeid med tasks i IEA Wind, IEA-ISGAN og standardiseringskomiteer (IEC). (ISGAN = International Smart Grid Action Network)

Norge deltar ikke i denne gruppen, selv om det er norske smart grid-miljøer som burde kunne bidra.

## Task 13 Reliability (Ulrike Jahn)

Det er ferdigstilt flere rapporter fra denne gruppen, bl.a. en rapport med forslag til standard for beregning av "Performance Ratio". PR er forholdet mellom modulers genererte elektriske energi gjennom et år og deres målte STC-rating og målt akkumulert solinnstråling. En rapport med anbefalte måter for karakterisering av installerte moduler er også ferdig.

Aktivitetene fremover vil konsentrere seg om metoder for overvåkning, drift og vedlikehold.

Gruppen har stor internasjonal deltagelse og dermed betydelig arbeidskapasitet, men for tiden er det ingen som bidrar fra Norge.

## Task 12 Sustainability (Garvin Heath)

Gruppen har publisert arbeider om resirkulering og gjenbruk av moduler, men aktivitetene rundt dette vil bli redusert. Det er publisert rapporter om HMS-relaterte temaer som brann, moduler med skader og avhending av moduler. Fremover vil det bli sett på systemer som helhet, dvs. med kabling, invertere, osv.

"Web-tool'et" ENVI-PV er nå tilgjengelig på IEA PVPS' hjemmesider og kan brukes til å anslå miljøbelastninger forbundet med PV. Det arbeides med en ny versjon som også skal gi usikkerhetene i disse anslagene.

Det er utviklet en standard (NSF 457) for "Sustainability Leadership" for PV-moduler.

## Task 9 Deploying PV Services for Regional Development (Michael Müller)

Arbeidsgruppen har laget en veiledning for trening av vedlikeholdspersonell i utviklingsland. I tillegg er det laget en analyse av hybride PV-anlegg (typisk kombinasjonen av PV og dieselgeneratorer). Bare 5 land har vært aktive i denne gruppen.

Task 9 avsluttes og vil eventuelt bli erstattet med en ny task om "Off-grid" installasjoner. Dette avhenger av at nok deltagere kan skaffe nasjonal finansiering. Før en ny task opprettes, må det vurderes hvor mye som egentlig kan gjøres i task 14, siden flere temaer vil være felles.

## Task 1 Strategic PV Analysis & Outreach (Gaetan Masson)

OA gikk gjennom status for PV installasjoner i 2017. Det ble installert 98 GWp ny kapasitet, der Asia i enda større grad dominerer i forhold til Europa, med 53 GWp installert i Kina alene. Total akkumulert PV kapasitet på verdensbasis er anslått til 402 GWp.

Selv om arbeidsgruppen fikk laget nye websider for 1,5 år siden, er det behov for å lage en oppdatert løsning på en ny plattform. Den eksisterende plattformen har dårlig støtte for mobiltelefoner og nettbrett.

OA trenger en avklaring fra oss om hvordan vi kan få organisert "obligatorisk" datainnsamling i Norge fra nå av.

## Neste møte

Neste møte er berammet til 14.-16. november 2018 i Marrakech.